strabo.geographica 4.5.2
τέτταρα δʼ ἐστὶ διάρματα , οἷς χρῶνται συνήθως ἐπὶ τὴν νῆσον ἐκ τῆς ἠπείρου , τὰ ἀπὸ τῶν ἐκβολῶν τῶν ποταμῶν , τοῦ τε Ῥήνου καὶ τοῦ Σηκοάνα καὶ τοῦ Λίγηρος καὶ τοῦ Γαρούνα . τοῖς δʼ ἀπὸ τῶν περὶ τὸν Ῥῆνον τόπων ἀναγομένοις οὐκ ἀπʼ αὐτῶν τῶν ἐκβολῶν ὁ πλοῦς ἐστιν , ἀλλὰ ἀπὸ τῶν ὁμορούντων τοῖς Μεναπίοις Μορίνων , παρʼ οἷς ἐστὶ καὶ τὸ Ἴτιον , ᾧ ἐχρήσατο ναυστάθμῳ Καῖσαρ ὁ θεός , διαίρων εἰς τὴν νῆσον · νύκτωρ δʼ ἀνήχθη , καὶ τῇ ὑστεραίᾳ κατῆρε περὶ τετάρτην ὥραν τριακοσίους καὶ εἴκοσι σταδίους τοῦ διάπλου τελέσας · κατέλαβε δʼ ἐν ἀρούραις τὸν σῖτον . ἔστι δʼ ἡ πλείστη τῆς νήσου πεδιὰς καὶ κατάδρυμος , πολλὰ δὲ καὶ γεώλοφα τῶν χωρίων ἐστί , φέρει δὲ σῖτον καὶ βοσκήματα καὶ χρυσὸν καὶ ἄργυρον καὶ σίδηρον · ταῦτά δὴ κομίζεται ἐξ αὐτῆς καὶ δέρματα καὶ ἀνδράποδα καὶ κύνες εὐφυεῖς πρὸς τὰς κυνηγεσίας · Κελτοὶ δὲ καὶ πρὸς τοὺς πολέμους χρῶνται καὶ τούτοις καὶ τοῖς ἐπιχωρίοις . οἱ δὲ ἄνδρες εὐμηκέστεροι τῶν Κελτῶν εἰσι καὶ ἧσσον ξανθότριχες , χαυνότεροι δὲ τοῖς σώμασι . σημεῖον δὲ τοῦ μεγέθους · ἀντίπαιδας γὰρ εἴδομεν ἡμεῖς ἐν Ῥώμῃ τῶν ὑψηλοτάτων αὐτόθι ὑπερέχοντας καὶ ἡμιποδίῳ , βλαισοὺς δὲ καὶ τἆλλα οὐκ εὐγράμμους τῇ συστάσει . τὰ δʼ ἔθη τὰ μὲν ὅμοια τοῖς Κελτοῖς τὰ δʼ ἁπλούστερα καὶ βαρβαρώτερα , ὥστʼ ἐνίους γάλακτος εὐποροῦντας μὴ τυροποιεῖν διὰ τὴν ἀπειρίαν , ἀπείρους δʼ εἶναι καὶ κηπείας καὶ ἄλλων γεωργικῶν . δυναστεῖαι δʼ εἰσὶ παρʼ αὐτοῖς . πρὸς δὲ τοὺς πολέμους ἀπήναις χρῶνται τὸ πλέον , καθάπερ καὶ τῶν Κελτῶν ἔνιοι . πόλεις δʼ αὐτῶν εἰσιν οἱ δρυμοί · περιφράξαντες γὰρ δένδρεσι καταβεβλημένοις εὐρυχωρῆ κύκλον ἐνταῦθα καὶ αὐτοὶ καλυβοποιοῦνται καὶ τὰ βοσκήματα κατασταθμεύουσιν οὐ πρὸς πολὺν χρόνον . ἔπομβροι δʼ εἰσὶν οἱ ἀέρες μᾶλλον ἢ νιφετώδεις · ἐν δὲ ταῖς αἰθρίαις ὁμίχλη κατέχει πολὺν χρόνον , ὥστε διʼ ἡμέρας ὅλης ἐπὶ τρεῖς μόνον ἢ τέτταρας ὥρας τὰς περὶ τὴν μεσημβρίαν ὁρᾶσθαι τὸν ἥλιον . τοῦτο δὲ κἀν τοῖς Μορίνοις συμβαίνει καὶ τοῖς Μεναπίοις καὶ ὅσοι τούτων πλησιόχωροι .
Lemmas: τέσσαρες δέ εἰμί δίαρμα , ὅς χράω συνήθης ἐπί ὁ νῆσος ἐκ ὁ ἤπειρος , ὁ ἀπό ὁ ἐκβολή ὁ ποταμός , ὁ τε Ῥῆνος καί ὁ Σηκοάνας καί ὁ Λίγηρ καί ὁ Γαρούνας . ὁ δέ ἀπό ὁ περί ὁ Ῥῆνος τόπος ἀνάγω οὐ ἀπό αὐτός ὁ ἐκβολή ὁ πλόος εἰμί , ἀλλά ἀπό ὁ ὁμορέω ὁ Μενάπιος Μόρινος , παρά ὅς εἰμί καί ὁ Ἴτιον , ὅς χράω ναύσταθμος Καῖσαρ ὁ θεός , διαίρω εἰς ὁ νῆσος · νύκτωρ δέ ἀνάγω , καί ὁ ὑστεραῖος καταίρω περί τέταρτος ὥρα τριακόσιοι καί εἴκοσι στάδιον ὁ διάπλοος τελέω · καταλαμβάνω δέ ἐν ἄρουρα ὁ σῖτος . εἰμί δέ ὁ πολύς ὁ νῆσος πεδιάς καί κατάδρυμος , πολύς δέ καί γεώλοφος ὁ χωρίον εἰμί , φέρω δέ σῖτος καί βόσκημα καί χρυσός καί ἄργυρος καί σίδηρος · οὗτος δή κομίζω ἐκ αὐτός καί δέρμα καί ἀνδράποδον καί κύων εὐφυής πρός ὁ κυνηγεσία · Κελτοί δέ καί πρός ὁ πόλεμος χράω καί οὗτος καί ὁ ἐπιχώριος . ὁ δέ ἀνήρ εὐμήκης ὁ Κελτοί εἰμί καί ἥσσων ξάνθοθριξ , χαῦνος δέ ὁ σῶμα . σημεῖον δέ ὁ μέγεθος · ἀντίπαις γάρ ὁράω ἐγώ ἐν Ῥώμη ὁ ὑψηλός αὐτόθι ὑπερέχω καί ἡμιπόδιον , βλαισός δέ καί ἄλλος οὐ εὔγραμμος ὁ σύστασις . ὁ δέ ἔθος ὁ μέν ὅμοιος ὁ Κελτοί ὁ δέ ἁπλόος καί βάρβαρος , ὥστε ἔνιοι γάλα εὐπορέω μή τυροποιέω διά ὁ ἀπειρία , ἄπειρος δέ εἰμί καί κηπεία καί ἄλλος γεωργικός . δυναστεία δέ εἰμί παρά αὐτός . πρός δέ ὁ πόλεμος ἀπήνη χράω ὁ πολύς , καθά καί ὁ Κελτοί ἔνιοι . πόλις δέ αὐτός εἰμί ὁ δρυμός · περιφράσσω γάρ δένδρον καταβάλλω εὐρύχωρος κύκλος ἐνταῦθα καί αὐτός καλυβοποιέομαι καί ὁ βόσκημα κατασταθμεύω οὐ πρός πολύς χρόνος . ἔπομβρος δέ εἰμί ὁ ἀήρ μάλα ἤ νιφετώδης · ἐν δέ ὁ αἰθρία ὁμίχλη κατέχω πολύς χρόνος , ὥστε διά ἡμέρα ὅλος ἐπί τρεῖς μόνος ἤ τέσσαρες ὥρα ὁ περί ὁ μεσημβρία ὁράω ὁ ἥλιος . οὗτος δέ ἐν ὁ Μόρινος συμβαίνω καί ὁ Μενάπιος καί ὅσος οὗτος πλησιόχωρος .